text: Østeuropæere vil have juletræer fra Sdr. Omme
  13 november 2013 kl. 13.24
  Et juletræ kan sælges for 1.500 danske kroner i Østeuropa. Derfor er det et attraktivt marked for Green Team Group, der har hovedsæde i Sdr. Omme.
  Direktøren for Green Team Group, Marius Sørensen, siger til TV SYD, at eksporten i år forhåbentligt når 100.000 juletræer til Østeuropa.
  I Green Team Group mener de, at der på længere sigt er et marked på 21 millioner juletræer. Den stigende eksport til Østeuropa skyldes, at østeuropæerne har fået flere penge mellem hænderne.
  